《蕲州晓起书所见》
清代·高延第

扁舟西来傍山宿，山云横江压船腹。晓来忽失江上山，浮空一船青孱颜。

云移波动山失据，白云载山欲俱去。山云变灭岂有常，白羽片片随风扬。

推篷回望忽无迹，青峰飞堕船之旁。我叹山色佳，还为山作计。

峰蹲岳峙好自立，无为出云以自蔽。

作者简介：清江苏山阴人，字子上，号槐西。光绪间为翰林院待诏。在戊戌变法前二十年，即言若依魏源师夷长技之言，行之三十年，可无遭外人侵凌之祸。有《涌翠山房集》。